Ano ba ang mayroon sa UP Diliman at doon may pinakamaraming aplikante kahit na pitong porsiyento lang sa kanila ang nakapasa noong nakaraang taon? Basahin natin ang nakasulat sa wikang Ingles sa mismong website ng UP Diliman (http://www.upd.edu.ph/hist.htm): “UP Diliman is the flagship university of the UP System. It is the administrative seat of the system as well as an autonomous university in its own right. UP Diliman is not only the home of diverse colleges…it also runs several centers of research, many of which have been declared by the Commission on Higher Education as National Centers of Excellence.”
Ang pagkakapantay-pantay ng matrikula bago ipinatupad ang STFAP ay dahil sa pantay-pantay na pagtingin sa mga estudyante. Mahirap man o mayaman, may karapatan silang pumasok sa UP kung mapapatunayan nila ang kanilang kakayahang pang-akademiko. Ang pangunahing katangian ng state universities and colleges (SUCs) tulad ng UP ay ang pagtanggap ng mga estudyante anuman ang kanilang paniniwala, kasarian at katayuan sa buhay. Hindi dapat maging parusa kung siya ay mayaman bagama’t hindi siya dapat pabayaan kung siya ay mahirap.